《书高辛氏庙》
宋代·祖无择

平昔叙星辰，元功祀事分。
因人列官纪，行道亚皇坟。
高躅追颛顼，徽声压放勋。
淳风今不竞，帝典世无闻。
陵古森乔木，祠新际远氛。
樵苏当季运，血食属明君。
旧壤资庥{上广下陰}，遗黎荐苾芬。
春秋奏箫鼓，疑是六英文。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。